**29/4/2020**

Nastavna jedinica: **GLAGOLSKA VREMENA**

Dobro jutro djeco! Kroz dvije prethodne nastavne jedinice ponavljali smo i proširivali naš rječnik vezano za odjeću i hranu. Sigurna sam da vam je većina riječi bila poznata. Današnja lekcija nas opet vodi na gramatiku, jezična pravila bez kojih nijedan jezik ne može funkcionirati… Danas ćemo ponavljati **glagolska vremena** engleskog jezika koja smo do sada učili i vidjeti kakvu radnju s njima izražavamo. Također ćemo ponoviti pravila za tvorbu tih glagolskih vremena te uraditi nekoliko vježbi. Današnja nastavna jedinica će poslužiti kao uvod u preostalo gradivo iz gramatike koje nam je nastavnim planom i programom predviđeno za sedmi razred, a to je da trebamo usvojiti još dva nova glagolska vremena.

Kada kažemo **glagolsko vrijeme** onda u rečenici razmišljamo o **glagolima** odnosno o **radnji**. Glagol, kao vrsta riječi, označava što se u rečenici događa.

Glagolsko vrijeme može biti PROŠLO (ako se radnja događala ili dogodila u prošlosti), SADAŠNJE (ako se radnja događa u sadašnjosti) ili BUDUĆE (ako će se radnja dogoditi nekada u budućnosti).

**PAST PRESENT FUTURE**

**(prošlost) (sadašnjost) (budućnost)**

**Koja glagolska vremena engleskog jezika smo do sada učili? Možete te li ih imenovati?** Kada govorimo mi u stvari prenosimo našem sugovorniku određenu poruku, želimo mu nešto reći, ispričati…Da bi naš sugovornik razumio o čemu mi govorimo ključno je, pored poznavanja riječi koje ćemo koristiti, odabrati i ispravno glagolsko vrijeme.

**Koje smo mi glagolsko vrijeme naučili za izražavanje prošle radnje?** Odgovor je PAST SIMPLE. **Kakvu prošlu radnju izražavamo PAST SIMPLE-om?** Odgovor je radnju koja je u prošlosti započela i završila. Možemo reći i kada točno se u prošlosti ta radnja dogodila (last summer, last week, yesterday, two days ago, two years ago, in 1999…). **Kako se tvori PAST SIMPLE?** Odgovor: na **pravilne** glagole dodajemo nastavak **–d** ili **–ed**. Nepravilne glagole učimo napamet iz drugog stupca liste nepravilnih glagola. Upitni oblik tvorimo s **did**, a niječni s **didn't**. I u upitnom i niječnom obliku, kada koristimo did i didn't glagol se vraća u infinitiv (osnovni oblik)

**Koja glagolska vremena smo učili kojima možemo izraziti radnju koja se događa u sadašnjosti?** Odgovor: PRESENT SIMPLE i PRESENT CONTINUOUS. Koja je razlika između ova dva sadašnja glagolska vremena?

**Kakvu radnju izražava PRESENT SIMPLE?** Present Simple služi za izražavanje glagolskih radnji koje su uobičajene, koje se događaju ponekad (sometimes), uvijek (always), obično (usually), često (often), svaki dan (every day), svaki tjedan (every week), svake godine (every year), pa čak i za one radnje koje se rijetko događaju (rarely) ili koje se ne događaju nikada (never). Napominjem da smo naučili i još jednu uporabu ovoga vremena a to je da se Present Simple koristi u **rasporedima** (vožnje, događaja) što je u stvari njegova uporaba za izražavanje nekih budućih radnji. **Kako se tvori ovo glagolsko vrijeme?** Glagol dobiva nastavak samo u trećem licu (osobi) jednine (he/she/it). Taj nastavak je –s ili –es. Nastavak-s dobiva većina glagola, a nastavak-es samo glagoli koji završavaju na (ch, sh, x, o, z, s). Upitni oblik tvorimo s **do** (u trećem licu **does**), a niječni oblik s **don't** (u trećem licu **doesn't**). I u upitnom i niječnom obliku, kada koristimo do/does i don't/doesn't glagol se vraća u infinitiv (osnovni oblik).

**Kakvu radnju izražava PRESENT CONTINUOUS?** Odgovor: Present Continuous izražava radnju koja **traje** upravo sada kada o njoj govorimo (now, at the moment, today), a njime možemo izraziti i planirane događaje u bliskoj budućnosti. Kako **se tvori ovo glagolsko vrijeme?** Tvori se od prezenta glagola biti u odgovarajućem licu (am/is/are) i od glavnog glagola (radnja u rečenici) na koji dodajemo nastavak -ing. Upitni oblik tvorimo **inverzijom** (zamjenom redoslijeda riječi), a niječni oblik tvorimo dodavanjem riječi **not** na oblike prezenta glagola biti (am not/isn't/aren't).

Kroz on line nastavu smo učili o načinima izražavanja budućih radnji. **Kojim sve glagolskim vremenima možemo izraziti buduće radnje?** Odgovor: za izražavanje budućih radnji koristimo: FUTURE WILL, FUTURE GOING TO, PRESENT SIMPLE i PRESENT CONTINUOUS.

**Kada ćemo koristiti FUTURE WILL?** Odgovor: Future Will ćemo koristiti kada donesemo neku trenutnu, nepredviđenu (naglu) odluku da ćemo nešto u budućnosti uraditi (instant decisions). Koristit ćemo ga i za neka naša predviđanja budućih događaja za koja nemamo neko posebno uporište ili dokaz (predictions - no evidence). Također ćemo ga koristiti kada nekome nešto nudimo, za ponude (offers) te kada nekome nešto obećavamo, obećanja (promisses). Kako se tvori Future Will? Tvori se u svim licima (osobama) s WILL + INFINITIVE (osnovni oblik glagola). Upitni oblik tvorimo **inverzijom** (zamjenom redoslijeda riječi). Niječni oblik tvorimo dodavanjem riječi not na will (will + not =**won't**)

**Kada ćemo koristiti FUTURE GOING TO?** Odgovor: Future Going to ćemo koristiti za izražavanje naših planova i namjera za budućnost (plans and intentions) te za naša predviđanja koja imaju uporište, neki dokaz (predictions with evidence). Kako se tvori Future Going to? Tvori se u svim licima (osobama) od odgovarajućeg oblika prezenta glagola biti (am/is/are) + GOING TO + INFINITIVE (osnovni oblik glagola). Upitni oblik tvorimo inverzijom (zamjenom redoslijeda riječi). Niječni oblik tvorimo dodavanjem riječi not na oblike prezenta glagola biti (am not, isn't, aren't)

**Kada ćemo koristiti PRESENT SIMPLE za budućnost?** Odgovor: za različite rasporede (timetables, schedules). Već smo prethodno napisali kako se tvori ovo glagolsko vrijeme.

**Kada ćemo koristiti PRESENT CONTINUOUS za budućnost**? Odgovor: za planirane sastanke, susrete, planove, aranžmane (appointments, meetings, plans, arrangements). Već smo prethodno napisali kako se tvori ovo glagolsko vrijeme.

**ZADATAK**

U vaše bilježnice prepišite pitanja i na njih odgovorite:

1. **Imenujte glagolska vremena engleskog jezika koja smo do sada učili.**

Odgovor:

1. **Kakvu prošlu radnju izražava PAST SIMPLE?**

Odgovor:

1. **Kako se tvori PAST SIMPLE?**

Odgovor:

1. **Navedi primjer rečenice u Past Simple-u u potvrdnom, upitnom i niječnom obliku.**

Odgovor:

1. **Kakvu radnju izražava PRESENT SIMPLE?**

Odgovor:

1. **Kako se tvori Present Simple?**

Odgovor:

1. **Navedi primjer rečenice u Present Simple-u u potvrdnom, upitnom i niječnom obliku.**

Odgovor:

1. **Kakvu radnju izražava PRESENT CONTINUOUS?**

Odgovor:

1. **Kako se tvori Present Continuous?**

Odgovor:

1. **Navedi primjer rečenice u Present Continuous-u u potvrdnom, upitnom i niječnom obliku.**

Odgovor:

1. **Kada ćemo koristiti FUTURE WILL?**

Odgovor:

1. **Kako se tvori Future Will?**

Odgovor:

1. **Navedi primjer rečenice u Future Will u potvrdnom, upitnom i niječnom obliku.**

Odgovor:

1. **Kada ćemo koristiti Future Going to?**

Odgovor:

1. **Kako tvorimo Future Going to?**

Odgovor:

1. **Navedi primjer rečenice u Future Going to u potvrdnom, upitnom i niječnom obliku.**

Odgovor:

1. **Kada ćemo koristiti PRESENT SIMPLE za budućnost?**

Odgovor:

1. **Navedi primjer za pitanje br. 17**.

Odgovor:

1. **Kada ćemo koristiti PRESENT CONTINUOUS za budućnost?**

Odgovor:

1. **Navedi primjer za pitanje broj 19**.

Odgovor:

Kada uradite zadatak pošaljite ga na moj e-mail: tanjanakic@yahoo.com. Nadam se da ste svi naučili koristiti e-mail. Ukoliko nemate mogućnost poslati e-mail ili još uvijek niste sigurni kako poslati isti molim vas da mi vaš uradak pošaljete putem vibera i whatsapp-a na moj mob 063 319 104. Rok za predaju ovoga zadatka je tjedan dana. **Dakle svi trebate uraditi i dostaviti zadaću do 6. 5. 2020. godine (slijedeća srijeda).** Odgovori na sva pitanja se nalaze u ovoj nastavnoj jedinici. Primjere trebate napisati sami. Mnoštvo primjera imate u vašem udžbeniku kao i u prethodnim nastavnim jedinicama. Želim vam puno uspjeha u vašem radu.

*Your teacher Tanja*